Diari Oficial de la Generalitat Valenciana


Sumari del DOGV 7510, del 22-04-2015 (2015/3394)

Citació als interessats en el procediment de domini per a la reanudació del tracte successiu número 224/2015.
-------------------------------------------------------------------------------------------------------------

### Dades del document

Número de DOGV
:   7510

Data del DOGV
:   22-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3394


Organisme emissor
:   Jutjat de Primera Instància Número 4 de Torrent

Tipus de document
:   Anunci

Citació als interessats en el procediment de domini per a la reanudació del tracte successiu número 224/2015. [2015/3394]  
Expedient de domini. Represa del tracte 000224/2015-N  
Demandant: Juan Jesús García Bernal i Ana García Bernal.  
Procurador: Sergio Ortiz Segarra.  
Demandat: Solares y Construcciones, SA.  
Procurador/a: -  
M.ª José Latorre Arfella secretària judicial del Jutjat de Primera Instància número 4 de Torrent, fa saber que en este jutjat se seguixen actuacions de l'expedient de domini, represa del tracte 000224/2015, seguides a instàncies del procurador Sergio Ortiz Segarra, en nom i representació de Juan Jesús García Bernal i Ana García Bernal, respecte de la finca: urbana, sis. Vivenda en planta baixa, esquerra mirant cap a la fatxada, de la casa assenyalada amb els números seixanta-dos i seixanta-quatre de l'avinguda de Blasco Ibáñez, amb accés directe des d'esta avinguda. Forma part de l'edificació situada a Alaquàs, partida del Rollet, que dóna a l'avinguda de Blasco Ibáñez i al carrer de Benito Montalt Martínez, composta de dotze cases, sis que donen a l'avinguda de Blasco Ibáñez, assenyalades amb els números cinquanta-huit a huitanta, parells, i sis que donen al carrer de Benito Montalt Martínez, assenyalades amb els números quatre a vint-i-sis, parells: amb distribució pròpia per a habitar, amb un corral descobert en la part posterior, superfície aproximada de cinquanta metres quadrats; té el corral a més una superfície aproximada de 14 metres quadrats. Inscrit en el Registre de la Propietat d'Aldaia, finca registral 15.734, inscrita al tom 2.398, foli 97, llibre 236, en què amb esta mateixa data s'ha dictat diligència d'ordenació i s'ha admés a tràmit l'expedient, el particular del qual literalment és:  
  
«De conformitat amb l'article 201.3 de la Llei Hipotecària, traslladeu l'escrit presentat al ministeri fiscal i citeu la persona al nom de la qual està encadastrada la finca registral 15.734 al titular registral, mercantil Solares y Construcciones, SA (SOCUSA), i a les persones que estan en parador desconegut a les quals puga perjudicar la inscripció sol·licitada, per a la qual cosa lliureu els edictes oportuns, que es publicaran en el tauler d'anuncis d'este jutjat, en el del lloc on radica la finca, i en el Diari Oficial de la Comunitat Valenciana pel fet que la finca té un valor superior a 300 euros, a fi que dins del termini de 10 dies següents a la citació o a la publicació dels edictes puguen comparéixer davant del jutjat per a al·legar el que consideren oportú en defensa del seu dret.»  
I perquè servisca de citació en forma als possibles perjudicats en parador desconegut, expedisc este edicte que es publicarà en el Diari Oficial de la Comunitat Valenciana.  
  
Torrent, 4 de març de 2015.- La secretària judicial: M.ª José Latorre Arfella.